متخليش جملة English is a must توقفك عند أي إعلان وظيفي. دول أفضل ٥ أماكن في القاهرة والجيزة تتعلم فيهم انجليزي أيا كانت حالتك المادية.
من أفضل أماكن تعلم اللغة في مصر هو المركز الثقافي البريطاني وده لأنه بيستخدم وسائل تدريس حديثة لضمان حصولك على أعلى استفادة زي فصول أونلاين وجلسات تدريبية إضافية على الكورس لممارسة اللغة.
طيب ازاي تحجز؟ بتروح تعمل اختبار تحديد مستوى في أحد فروعهم في العجوزة ومصر الجديدة وسيتي ستارز وجامعة النيل ورشدي – اسكندرية..
أو ممكن تحجز من رقمهم ١٩٧٨٩.
لو بتدور على اللهجة الأمريكة فالـ AUC لازم تكون خيارك الأول في تعلم الانجليزي. الجامعة الأمريكية خيار كويس وعلى اد الايد لأنها أوفر من ال British council وبتقدم محتوى كويس ومفيد للطلبة.
ازاي تحجز؟ بتعمل في الأول اختبار تحديد مستوى في مقرهم في التحرير من الساعة ٩ للساعة ٤ وبعد ما تعرف مستواك بتحجز المستوى الواحد بـ ١٢٠٠ جنية.
اتعرف بطريقته المختلفة في تعليم اللغة وانهم يخلوها جزء من حياتك اليومية. بدأوا من ٣ سنين وفي الفترة القصيرة دي قدروا يتوسعوا ويبقى ليهم فرعين في القاهرة وفرع في الاسكندرية ويقدموا ٣ برامج لتعلم اللغة وهم Speaking Program ،IELTS Preparation، Business English.
ازاي تحجز؟ بتتصل بيهم على رقم ٠١٢٠٣٥٩٩٩٩٨ أو تزورهم في فرع الدقي أو فرع مدينة نصر.
٤. 4level1
وده ميزته الأساسية أنه بيركز جدا على المحادثة يعني لو عايز تتقن المحادثة في وقت قصير يبقى 4level1 هو المكان المناسب ليك وخصوصا كمان لو لسا مبتدأ. تقدر تحجز معاهم من الرقم ده ٠١٢٠٥٢٢١٣٢٣ أو تزورهم في فروعهم من الساعة ١٠ ص للساعة ١٠ م.
مشهورين بالمنح والعروض اللي بيقدموها وبيعتمدوا أنها تكون في متناول الطالب وفي نفس الوقت يحصل على مستوى تعليمي كويس. تقدر تكلمهم على رقمهم ١٩١٠٣ في أي وقت من الساعة ٩ للساعة ١٢ بليل.